इस थमां पैह्‌लें राश्ट्रीय जनतांत्रिक गठबंधन सरकार दे समें होए दे बराक मिसाइलें दे सौद्‌दे इच बी दलाली कीते जाने दे अरोप सामने आए हे ते इस मामले इच सीबीआई एफआईआर दायर करियै जांच करा करदी ऐ। माकपा ने ऐसी कौंपनी कन्नै फ्ही सौद्‌दा कीते जाने दे औचित्य उप्पर सुआल चुक्केआ ऐ ब कांग्रेस ने मामले कन्नै जुड़े दे सभनें अरोपें गी सिरे थमां खारज करी दित्ता। कांग्रेस दा गलाना ऐ जे ए.के. एंटनी जनेह् साफ छवि दे रक्षा मंत्री रौंह्‌दे इस चाल्ली दे अरोपें दी गल्ल सोची तक्कर नेई जाई सकदी।